Cristiano Ronaldo este cel mai bine plătit sportiv din lume, în 2024, arată clasamentul Forbes. Fotbalistul primește peste 238 de milioane de euro de la echipa Al Nassr din Arabia Saudită.
Al doilea loc al clasamentului este ocupat de Jon Rahm Rodriguez care este un jucător spaniol de golf. Acesta a câștigat Turneul Maeștrilor în 2023 și US Open în 2021. El primește un salariu de aproape 200 de milioane de euro, conform Gsp.
Din clasament nu lipsește nici Messi, rivalul lui Ronaldo. Fotbalistul primește, în 2024, de la echipa Inter Miami, un salariu de peste 124 de milioane de euro.
În top 10 se mai numără și fotbaliști precum Kylian Mbappe, Karim Benzema sau Neymar Junior.
Cât despre bachetbaliști, cei mai bogați din acest an sunt LeBron James și Giannis Antetokounmpo, iar Lamar Jackson este singurul jucător de fotbal american din clasamentul realizat de Forbes.
1. Cristiano Ronaldo (fotbal, Al Nassr, 39 de ani): 238.29 de milioane de euro;
2. Jon Rahm (golf, 29 de ani): 199.93 de milioane de euro;
3. Lionel Messi (fotbal, Inter Miami, 36 de ani): 124.37 de milioane de euro;
4. LeBron James (baschet, Los Angeles Lakers, 39 de ani): 117.40 de milioane de euro;
5. Giannis Antetokounmpo (baschet, Milwaukee Bucks, 29 de ani): 102.29 de milioane de euro;
6. Kylian Mbappe (fotbal, PSG, 25 de ani): 101.13 milioane de euro;
7. Neymar (fotbal, Al Hilal, 32 de ani): 98.80 de milioane de euro;
8. Karim Benzema (fotbal, Al-Ittihad, 36 de ani): 97.64 de milioane de euro;
9. Stephen Curry (baschet, Golden State Warriors, 36 de ani): 92.99 de milioane de euro;
10. Lamar Jackson (fotbal american, Baltimore Ravens, 27 de ani): 91.83 de milioane de euro.